Auto

Bolt, platformă europeană de transport la cerere, reduce la zero comisionul pentru şoferii din Bucureşti, începând de astăzi, aceştia încasând practic integral preţul călătoriei.

“Şoferii pot câştiga mai mult cu Bolt, iar reducerea comisionului este o dovadă a angajamentului nostru de a le oferi acestora cea mai avantajoasă ofertă, împreună cu tarife convenabile pentru pasageri. Şoferii sunt elementul central al afacerii noastre şi dorim ca ei să-şi maximizeze veniturile, pe lângă beneficiile Bolt deja existente. Credem că această măsură este foarte valoroasă pentru şoferi, care vor fi mai mulţumiţi, ceea ce va duce şi la creşterea gradului de satisfacţie a clienţilor”, a declarat Cristian Sălceanu, operations manager în cadrul Bolt.